Klubben har brukt en rekke lokaler. I 1902 spilte de på hotell Nordstjernen i Skagen 27. De spilte i 1927-1929 i Godtemplarnes hus i Brødregata 18-20. Deretter på kafe Rogaland på Steinkarkaien i 1929. I 1946 spilte de på kafe Bristol. Maskinistforeningens lokaler i Kongsgata 60 ble brukt i 1971. Klubben spilte så i noen år i Kaffistova i Øvre Holmegate 20. Bekkefaret fritidshus ble brukt i 1974-1988. Så i Tjensvoll bydelshus fra 1989. De flyttet så til Kirkegata 40 i 2015-2017. Fra 2018 er klubben tilbake i Tjensvoll bydelshus med fast spillekveld på mandager.